Прес-конференција, 7 декември, 2016 година, Холидеј Ин

# Клучни наоди за регионот

(базирано на истражувањата во Србија, Црна Гора и Република Македонија)

**РЕФОРМИ:**

* Реформите се бавни, повеќе се остваруваат за технички прашања одошто за клучни демократски стандарди - независност, интегритет, професионалност во јавен сектор. Базични прашања се враќаат на дневен ред, како што се фер избори. ЕУ агендата на владите е главно декларативна и повеќе или помалку може да се окрарактеризира како “фасадни реформи”.
	+ Реформите личат како “јајце на јајце”. За жал, повидливо е преземањето на лошите одошто на добрите практики. Повторно, за жал, Македонија стана “извозник” на лошите практики во регионот.
* Карактеристичен е тренд на “секуритизација”: мигрантска криза, борбата против тероризмот - ги турка демократијата и владеењето на правото на втор план. Ова за жал е негативен тренд кој го споделуваме со цела Европа.

**ЕУ**

* Приодот на ЕУ “прво основите” е сериозно загрозен од:
	+ Споменатиот тренд на секуритизација
	+ Транс-европската партиска солидарност која ја нарушува заедничката надворешна и безбедносна политика на ЕУ – примерот на МНР на Австрија Себастијан Курц и на Унгарија Петер Сијарто
	+ Фактот што решавањето на билатералните прашања (Србија - Косово, Македонија - Грција) секогаш е над сите други критеруми
	+ Неизвесната перспектива за влез во ЕУ, која ги декуражира политичките елити во регионот да спроведат реални реформи во владеењето на правото

**Невладиниот сектор:**

* Невладиниот сектор се наоѓа под притисок; трендот на соработка со Владата е надолен; има притисок и стигматизација (“непријатели на државата”). Нивото е различно во различни држави.
* Сепак, се организираме сè повеќе и на регионално ниво за заедничко застапување.
* Клучен предизвик за граѓанските организации е поттикот на граѓаните за реформи.
* Во вакви услови **клучната порака** е дека борбата за слобода и демократија нема да ја донесе никој однадвор.